
ДО
Г-Н САЛИ РАМАДАН
ПРЕДСЕДАТЕЛ НА
ОБЩИНСКИ СЪВЕТ
КИРКОВО


Д О К Л А Д Н А  З А П И С К А
от ШИНАСИ СЮЛЕЙМАН-  Кмет на Община Кирково


ОТНОСНО: Приемане на Общинска  програма за намаляване на риска от бедствия на територията на Община Кирково за периода 2026-2030 г. 

УВАЖАЕМИ Г-Н ПРЕДСЕДАТЕЛ, 
На основание на чл.6д и чл. 65б, т.1 от Закона за защита при бедствия (ЗЗБ) е изготвен проект на Общинска програма за намаляване на риска от бедствия (ОбщПНРБ)  на територията на Община Кирково за периода 2026 – 2030 г.
Проектът на ОбщПНРБ е разработен от Общинския съвет за намаляване на риска от бедствия в съответствие с указанията на Съвета за намаляване на риска от бедствия към Министерски съвет на Р. България и е приет с Решение №1/04.03.2026 г. 
На основание чл.6д, ал.3 от Закона за защита при бедствия ОбщПНРБ беше внесена и съгласувана от Областния съвет за намаляване на риска от бедствия на област Кърджали на 22.06.2026 г. 
ОбщПНРБ определя оперативните цели и дейности в отделните приоритетни области за действие, с които следва да бъдат постигнати целите на областната програма за намаляване на риска от бедствия и рисковете, определени с общинския план за защита при бедствия.
Оперативните цели за намаляване на риска от бедствия заложени в ОбщПНРБ са: 
Повишаване на обществената осведоменост, планиране и обучение в административните структури, учебни заведения, рискови обекти и на населението за управление на обществените системи при бедствия и за усвояване на правилата за защита и самозащита при бедствия; 
Мерки за минимизиране на неблагоприятните последици от бедствия за територията на община Кирково; 
Повишаване на готовността за ефективно реагиране при бедствия на всички нива на управление; 
Въвеждане на устойчива система за финансиране на защитата при бедствия. 
Очакванията от реализирането на Програмата за намаляване на риска от бедствия са: 
 Намаляване уязвимостта на населението и инфраструктурата от бедствия; 
 Подобряване на координацията и ефикасността при реализиране на дейностите за намаляване на риска от бедствия; 
Подобряване на споделянето на информация и данни за риска от бедствия;
Използване на публично-частно партньорство за постигане на по-добри резултати в областта на намаляване на риска от бедствия;
Повишаване използването на иновации и технологии в областта на намаляване на риск от бедствия.
Кандидатстване пред Междуведомствена комисия за възстановяване и подпомагане към министерски съвет за финансиране на проект за преодоляване на последици от аварии и бедствия в община Кирково.
В ОбщПНРБ са определени и дейностите за постигане на оперативните цели, отговорните институции и длъжностни лица и срокове в рамките на определения петгодишен период. 
За изпълнението на ОбщПНРБ ежегодно се изготвят годишни планове. 
Предвид гореизложеното, предлагам Общински съвет да приеме следното: 
Проект ! 
РЕШЕНИЕ:

1. На основание чл.6д, ал.3 от Закона за защита при бедствия и на база извършено съгласуване от Областен съвет за намаляване на риска от бедствия-Кърджали, Общински съвет-Кирково приема на свое заседание Общинската програма за намаляване на риска от бедствия на територията на Община Кирково за периода 2026 – 2030 г.  (Приложение №1).
2. Общински съвет Кирково възлага на кмета на община Кирково да извърши всички правни и фактически действия за изпълнение на настоящото решение.

                               КМЕТ НА ОБЩИНА КИРКОВО:…..…………….. 
                                                                               / ШИНАСИ СЮЛЕЙМАН/

Изготвил:…………..…./ Исмаил Сали/
         Съгласувал:…..………/Тасим Хадживейсал/

